Þessar hressu konur létu ekki úrhellis rigningu á sig fá þegar þær lögðu af stað í gönguferð um Borgarnes en þarna er á ferðinni Borgarnesdeild “ Göngum saman ” samtakanna . Samtökin styrkja baráttuna gegn brjóstakrabbameini með því að fá konur til að skrá sig og ganga saman reglulega en markmiðið er að taka þátt í stóru styrktargöngunni með reykvískum konum þann 7. september . Hátt í 60 konur hafa skráð sig í Borgarnesdeildina en þær hittast á mánudagskvöldum klukkan 20.00 og ganga saman auk þess sem gerðar eru æfingar undir stjórn Guðrúnar Daníelsdóttur . Í kvöld mun hópurinn hittast við kirkjuna á Hvanneyri klukkan 20.00 og ganga um þorpið og nágrenni . Þær konur sem vilja slást í hópinn geta skráð sig hjá Önnu Guðmundsdóttur á netfangið : anna@bifrost.is og fyrir nánari upplýsingar um samtökin má skoða vefsíðuna : www.gongumsaman.is .